หุ้นวันนี้
ลงได้อีก
11 ส.ค. 2554

ลงได้อีก
ตลาดหุ้นวันที่ 9 พ.ค. ดัชนีมีแนวโน้มปรับตัวลงได้ต่อตามการปรับพอร์ตการลงทุนของต่างชาติ
นักวิเคราะห์หลักทรัพย์ กล่าวว่า ภาพรวมการลงทุนยังไม่สดใส แม้ดัชนีดาวโจนส์เมื่อคืนวันศุกร์จะปิดบวก 54.57 จุด หลังตัวเลขการจ้างงานเพิ่มขึ้นมากกว่าที่คาดการณ์ไว้ แต่ราคาน้ำมันในตลาดโลกยังปรับตัวลง อาจส่งผลให้หุ้นกลุ่มพลังงานมีแรงขายออกมา ซึ่งการปรับพอร์ตลงทุนในหลายๆ สินทรัพย์ยังไม่จบ
สำหรับกรอบแนวรับดัชนีอยู่ที่ 1,080 จุด และแนวต้าน 1,076 จุด
บริษัทหลักทรัพย์กสิกรไทยและบริษัท ศูนย์วิจัยกสิกรไทย คาดสัปดาห์นี้ดัชนีมีโอกาสปรับตัวลดลงต่อตามปัจจัยต่างประเทศ โดยเฉพาะการปรับฐานของราคาพลังงานและสินค้าโภคภัณฑ์
บล.กสิกรไทย คาดดัชนีจะมีแนวรับที่ 1,044 และ 1,000 จุด ตามลำดับ แนวต้านที่ 1,059 และ 1,064 จุด
สัปดาห์ที่ผ่านมา ดัชนีปิดที่ระดับ 1,050.85 จุด ลดลง 3.91% จากสัปดาห์ก่อน ต่างชาติขายหุ้นสุทธิรวมทั้งสัปดาห์ 5,427.02 ล้านบาท สถาบันขายสุทธิ 3,032.84 ล้านบาท พอร์ตบัญชีบริษัทหลักทรัพย์ขายสุทธิ 1,633.59 ล้านบาท ขณะที่รายย่อยซื้อสุทธิ 10,093.45 ล้านบาท